Tiltale for overtrædelse af straffelovens § 276 - tyveri
Ret: Retten i Herning (1. instans)
Faggruppe: Straffesag — Almindelig domsmandssag
Sagsemner: Formueforbrydelser;

RETTEN I HERNING

Udskrift af dombogen

D O M

afsagt den 3. oktober 2022

Rettens nr. 99-442/2022
Politiets nr. 4100-75615-00047-21

Anklagemyndigheden
mod
Tiltalte
(Født 1974)

Der har medvirket domsmænd ved behandlingen af denne sag.

Anklageskrift er modtaget den 7. februar 2022.

Tiltalte er tiltalt for overtrædelse af

straffelovens § 276 - tyveri,
ved forud for den 12. august 2021 fra Center, Adresse i By, som ansat
på stedet, at have stjålet ca. 20 viskestykker, 6 pakker
engangshandsker, 1 dunk håndsprit, 4 kartonner håndklædepapir, 1
dispenser til håndklædepapir og 2 metaldispenser med tilhørende
spritposer til en pt. ukendt værdi.

Påstande

Anklagemyndigheden har nedlagt påstand om fængselssstraf.

Tiltalte har nægtet sig skyldig.

Sagens oplysninger

Der er afgivet forklaring af tiltalte og af vidnerne Vidne 1, Vidne 2,
Vidne 3, Vidne 4, Vidne 5 og Vidne 6.

Forklaringer er lydoptaget og gengives ikke i dommen.

Tiltalte er ikke tidligere straffet.

I en personundersøgelse af 8. august 2022 fremgår det, at tiltalte har
gode personlige forhold, og det anbefales, at en betinget dom alene
bliver med

Std 75284



side 2

vilkår om prøvetid. Han skønnes også egnet til at udføre
samfundstjeneste.

Rettens begrundelse og afgørelse

Det må lægges til grund, at tiltalte har bortfjernet de i anklageskriftet
nævnte ting fra sin arbejdsplads, Center og foræret dem til FDF-
spejderne til brug for bl.a. en spejder lejr. Vidne 1 har afgivet en
sikker og troværdig forklaring, som retten lægger til grund for
bedømmelsen. Hun forklarede bl.a., at tiltalte overbragte spejderne
brugbare viskestykker, uåbnede pakker med handsker, en uåbnet dunk
med 5 liter sprit, 4 pakker med uåbnet håndklædepapir og 2 brugbare
spritdispensere.

Vidne 3 og Vidne 2 var ledere på Center, og det må på baggrund af
deres forklaringer lægges til grund, at der ikke ledelsesmæssigt var
givet tilladelse til, at der blev taget noget med hjem fra
arbejdspladsen, og at de ikke havde kendskab til, at der var en kultur,
som gjorde det muligt. Vidne 3 havde i 2019 eller 2020 på tiltaltes
anmodning oplyst ham om, at han ikke måtte medtage nogle
kasserede fliser eller lignende til privat brug.

Tiltalte har forklaret, at han af en arbejdskollega, Person, som han
anså som leder, havde fået lov til at tage ting med hjem, som alligevel
skulle kasseres. Tiltaltes forklaring støttes af vidnerne Vidne 4 og
Vidne 5, som bekræftede, at der var en kultur, hvorefter ting, som
alligevel skulle kasseres, kunne tages med hjem.

Som sagen er oplyst, kan retten ikke afvise, at tiltalte var af den
opfattelse, at han måtte tage ting med sig hjem, som alligevel skulle
kasseres. Retten finder derfor, at der ikke er ført det til domfældelse
nødvendige bevis for, at tiltalte havde forsæt til at stjæle 20
viskestykker, som ifølge hans forklaring var fisket op af
skraldespande og skulle kasseres og en dispenser til håndklædepapir,
som ligeledes skulle kasseres. Tiltalte frifindes derfor for den del af
tiltalen.

Vidne 6 forklarede, at han gav tiltalte lov til at tage nogle donationer
til Røde Kors fra Tigerbutikkerne, som lå i en rød lagerhal, med til
brug for spejderarbejdet, og at han ikke kan afvise, at de 4 kartonner
håndklædepapir, lå sammen med donationerne i lagerhallen. På den
baggrund finder retten, at der ikke er ført et til domfældelse fuldt
tilstrækkeligt bevis for, at tiltalte vidste eller måtte indse, at han ved at
tage de uåbnede pakker håndklædepapir med sig, begik tyveri. Tiltalte
frifindes også for den del af tiltalen.

Retten finder, at tiltalte vidste eller måtte indse, at han ikke kunne
bortfjerne 6 pakker uåbnede engangshandsker, en uåbnet dunk med 5
liter håndsprit og 2 brugbare spritdispensere fra Center. Ved at gøre
det, har han gjort sig skyldig i tyveri. Tiltalte er derfor skyldig i den
del af



side 3

tiltalen.

Straffen fastsættes til fængsel i 20 dage, jf. straffelovens § 276. Retten
har ved udmåling af straffen lagt vægt på, at tiltalte har stjålet for
meget beskedne beløb, og at de stjålne ting ikke var til eget personlig
brug men til brug for FDF-spejderne.

Som følge heraf, og da tiltalte har gode personlige forhold, finder
retten, at straffen ikke skal fuldbyrdes, hvis tiltalte overholder de
betingelser, som er angivet nedenfor, jf. straffelovens § 56, stk. 1.

Thi kendes for ret:

Tiltalte skal straffes med fængsel i 20 dage.

Straffen skal ikke fuldbyrdes, hvis tiltalte overholder følgende
betingelser:

1. Tiltalte må ikke begå noget strafbart i en prøvetid på 1 år fra endelig
dom.

Tiltalte skal betale sagens omkostninger.

Dommer